**NOTĂ DE FUNDAMENTARE**

|  |
| --- |
| **Secţiunea 1****Titlul prezentului proiect de act normativ****HOTĂRÂRE****privind aprobarea bugetului de venituri şi cheltuieli pe anul 2025 al Companiei Naţionale de Administrare a Infrastructurii Rutiere - S.A., aflată sub autoritatea Ministerului Transporturilor și Infrastructurii** |
| **Secţiunea a 2 – a****Motivul emiterii actului normativ** |
| 1. **Descrierea situaţiei actuale**

Ministerul Transporturilor și Infrastructurii are sub autoritate, societăți cu capital unic sau majoritar de stat, în conformitate cu prevederile anexei nr. 2 lit. E la Hotărârea Guvernului nr. 370/2021 privind organizarea și funcţionarea Ministerului Transporturilor și Infrastructurii, cu modificările și completările ulterioare.Pentru acestea, conform prevederilor Legii societăţilor nr. 31/1990, republicată, cu modificările și completările ulterioare, este necesară aprobarea prin Hotărârea Adunării Generale a Acționarilor a proiectului bugetului de venituri și cheltuieli, iar conform prevederilor art. 4 alin. (1) lit. a) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ - teritoriale sunt acţionari unici ori majoritari sau deţin direct ori indirect o participaţie majoritară, cu modificările şi completările ulterioare, bugetul de venituri şi cheltuieli pe anul 2025 al Companiei Naţionale de Administrare a Infrastructurii Rutiere - S.A. se aprobă prin hotărâre a Guvernului, inițiată de Ministerul Transporturilor și Infrastructurii, ordonatorul principal de credite sub autoritatea căruia se află, cu avizul Ministerului Muncii, Familiei, Tineretului și Solidarității Sociale şi al Ministerului Finanțelor. Compania Naţională de Administrare a Infrastructurii Rutiere - S.A. este înfiinţată în baza Ordonanţei de urgenţă a Guvernului nr. 84/2003 pentru înfiinţarea Companiei Naţionale de Autostrăzi şi Drumuri Naţionale din România - S.A, prin reorganizarea Regiei Autonome Administraţia Naţională a Drumurilor din România, aprobată cu modificări şi completări prin Legea nr. 47/2004 și reorganizată prin Ordonanța de urgență a Guvernului nr. 55/2016 privind reorganizarea Companiei Naţionale de Autostrăzi şi Drumuri Naţionale din România - S.A. şi înfiinţarea Companiei Naţionale de Investiţii Rutiere - S.A., precum şi modificarea şi completarea unor acte normative, aprobată cu modificări și completări prin Legea nr. 50/2021. Sursele de finanţare ale Companiei Naţionale de Administrare a Infrastructurii Rutiere - S.A. cuprind venituri proprii, fonduri externe nerambursabile,  credite interne şi externe contractate în nume propriu, alocaţii de la bugetul de stat.Conform art. 4, alin. (1) din O.U.G. nr. 84/2003, Compania Naţională de Administrare a Infrastructurii Rutiere - S.A. are ca obiect pricipal de activitate întreţinerea, repararea, administrarea şi exploatarea autostrăzilor, drumurilor expres, drumurilor naţionale, variantelor ocolitoare, precum şi a altor elemente de infrastructură rutieră definite conform legii, în scopul desfăşurării traficului rutier în condiţii de siguranţă a circulației.Conform art. 77 alin. (1) din O.U.G. nr. 55/2016, până la finalizarea proiectelor aflate în implementare sau până la predarea tuturor proiectelor specificate în ordinul ministrului transporturilor şi infrastructurii, prevăzut la art. 831 din O.U.G. nr. 55/2016, către C.N.I.R., oricare dintre acestea ar interveni întâi, C.N.A.I.R. desfăşoară şi următoarele activităţi:a) proiectarea, construirea, modernizarea, reabilitarea, repararea, administrarea autostrăzilor, drumurilor expres, drumurilor naționale, variantelor ocolitoare pentru proiectele pe care le are în implementare;b) implementarea programelor de dezvoltare unitară a rețelei de drumuri publice pentru proiectele pe care le are în implementare, în concordanță cu strategia Ministerului Transporturilor și Infrastructurii, cerințele economiei naționale și cu cele de apărare.Proiectul bugetului de venituri și cheltuieli pentru anul 2025 a fost întocmit cu respectarea următoarelor prevederi legale:- alocațiile de la bugetul de stat prevăzute în Legea bugetului de stat pe anul 2025, nr. 9/2025; - Legea nr. 296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, cu modificările și completările ulterioare secţiunea a 2-a Măsuri referitoare la disciplina economico-financiară a operatorilor economici;- Legea nr. 8/2025 pentru aprobarea plafoanelor unor indicatori specificați în cadrul fiscal-bugetar pe anul 2025;- Legea nr. 165/2018 privind acordarea biletelor de valoare, cu modificările și completările ulterioare;- respectarea obiectivelor de politică salarială aplicabile la fundamentarea și elaborarea bugetelor de venituri și cheltuieli pe anul 2025, stabilite prin O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene, art. XXXIII-XLI, cu modificările și completările ulterioare conform O.U.G. nr. 4/20.02.2025 pentru modificarea și completarea unor acte normative; - Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, aprobată cu completări prin Legea nr. 47/2014, cu modificările şi completările ulterioare;- Ordonanța de urgență nr. 109/2011 privind guvernanța corporativă a întreprinderilor publice, cu modificările și completările ulterioare;- Ordonanţa Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;- Memorandumul cu tema: „Mandatarea reprezentanților statului în Adunarea generală a acționarilor/Consiliul de administrație, după caz, la societățile naționale, companiile naționale și societățile cu capital integral sau majoritar de stat, precum și la regiile autonome, în vederea luării măsurilor ce se impun pentru repartizarea unei cote de minim 90% din profitul net realizat al anului 2024 sub formă de dividende/vărsăminte la bugetul de stat” aprobat în ședința Guvernului din data de 27.03.2025;- Hotărârea nr. 1506/2024 pentru stabilirea salariului de bază minim brut pe ţară garantat în plată;- prevederile O.M.F.P. nr. 3.818/2019 privind aprobarea formatului şi structurii bugetului de venituri și cheltuieli, precum și a anexelor de fundamentare a acestuia, inclusiv în ceea ce privește respectarea corelațiilor indicatorilor economico-financiari din anexele de fundamentare;- prevederile Memorandum-ului aprobat în ședința Guvernului din data de 29 noiembrie 2023 cu tema Exceptarea Companiei Naționale de Administrare a Infrastructurii Rutiere S.A. de la unele prevederi ale Legii nr. 296/2023 privind unele măsuri fiscal-bugetare pentru asigurarea sustenabilității financiare a României pe termen lung, respectiv de la prevederile art. XXXII, art. XXXVII alin. 2 lit. c), art. XXXVII alin. 7 - în ceea ce privește o serie de structuri operative ale Companiei și art. XXXVII alin. 8 și art. XL din Legea nr. 296/2023, care nu intră în contradicție cu prevederile O.U.G. nr. 156/2024, conform prevederilor art. XXXIX din această ordonanță;- alte reglementări și legi incidente în vigoare. |
| 1. **Schimbări preconizate**

Fundamentarea proiectului bugetului de venituri și cheltuieli pentru anul 2025 a avut în vedere funcțiile pe care acest instrument trebuie să le îndeplinească și anume: funcția de previziune, funcția de control a execuției financiare și funcția de asigurare a echilibrului financiar al companiei.Proiectul bugetului de venituri și cheltuieli pentru anul 2025 a fost conceput ca un element de legătură între preliminatul anului 2024 și bugetul previzionat pentru anii 2025, 2026 și 2027, respectând structura și conceptul unui buget multianual.Prin proiectul bugetului de venituri şi cheltuieli pe anul 2025, ca instrument de management financiar, compania îşi propune asigurarea resurselor financiare necesare pentru îndeplinirea obligaţiilor către terţi, atât din punct de vedere dimensional, pe total venituri şi cheltuieli, cât şi structural, pe fiecare categorie de venituri şi cheltuieli şi pe fiecare verigă organizaţională, rolul procesului de bugetare fiind cel de orientare a activității tuturor sectoarelor din cadrul companiei spre același obiectiv: rentabilitate, lichiditate, diminuarea riscurilor, etc.**Veniturile totale** în valoare de 12.057.871,22 mii lei sunt mai mici cu 3,35% faţă de valoarea preliminată a anului 2024.În structură, veniturile din exploatare în valoare de 12.050.886,22 mii lei, dețin o pondere 99,94%, iar veniturile financiare în valoare de 6.985 mii lei, dețin o pondere de 0,06% în veniturile totale.**Veniturile din exploatare** în valoare de 12.050.886,22 mii lei, sunt estimate în scădere cu 3,23% în anul 2025 față de cele preliminate la data de 31.12.2024.Cifra de afaceri în valoare de 1.978.002,73 mii lei, carereprezintă veniturile încasate din aplicarea anumitor tarife, specifice activității de transport pe drumurile naționale din România, a fost estimată în anul 2025, în scădere cu 1,79% faţă de cea preliminată în anul 2024.În conformitate cu prevederile art. 32 din Ordonanţa de urgenţă a Guvernului nr. 55/2016 privind reorganizarea Companiei Naţionale de Autostrăzi şi Drumuri Naţionale din România - S.A. şi înfiinţarea Companiei Naţionale de Investiţii Rutiere - S.A., precum şi modificarea şi completarea unor acte normative, veniturile proprii ale Companiei Naționale de Investiții Rutiere S.A. se constituie în procent maxim de 15% din veniturile realizate din tariful de utilizare a rețelei de drumuri naționale din România înregistrate de Compania Națională de Administrare a Infrastructurii Rutiere S.A. lunar, în conformitate cu datele rezultate din conturile grupa 70 - cifra de afaceri netă.În conformitate cu art. 45 din Ordonanţa de urgenţă a Guvernului nr. 55/2016 privind reorganizarea Companiei Naţionale de Autostrăzi şi Drumuri Naţionale dinRomânia și înființarea Companiei Naţionale de Investiţii Rutiere - S.A., precum şi modificarea şi completarea unor acte normative,sumele transferate de Compania de Administrare a Infrastructurii Rutiere S.A. către Compania Națională de Investiții Rutiere S.A. în baza art. 32 din O.U.G. nr.55/2016 (modificat conform Ordonanţei Guvernului nr. 16/2017 pentru modificarea Ordonanţei de urgenţă a Guvernului nr. 55/2016 privind reorganizarea Companiei Naţionale de Autostrăzi şi Drumuri Naţionale din România - S.A. şi înfiinţarea Companiei Naţionale de Investiţii Rutiere - S.A., precum şi modificarea şi completarea unor acte normative), reprezintă atât venituri cât și cheltuieli pentru Compania Națională de Administrare a Infrastructurii Rutiere S.A. în condițiile în care, Compania Națională de Investiții Rutiere S.A. va factura aceste sume către Compania Națională de Administrare a Infrastructurii Rutiere S.A.Aceste sume, în valoare de 93.247,24 mii lei (valoare estimată pentru anul 2025 pentru un număr estimat la finele anului de 320 persoane), pot funcționa ca sume reținute, nerepartizate pe alte tipuri de cheltuieli și care vor reprezenta cheltuială de întreținere pentru C.N.A.I.R. S.A. pe măsura neutilizării de către C.N.I.R. S.A.În conformitate cu măsura Curţii de Conturi înscrisă în Decizia nr. III/12/24.05.2013, care impune "elaborarea unei proceduri contabile care să asigure atât înregistrarea cererilor de fonduri în evidenţa contabilă a companiei, cât şi recunoaşterea veniturilor şi cheltuielilor aferente investiţiilor finanţate din surse bugetare în contul de profit şi pierdere şi în bugetul de venituri şi cheltuieli al companiei", au fost înscrise la venituri de exploatare sume din “vânzarea activelor şi alte operaţii de capital – active corporale” - “Venituri aferente investiţiilor finanţate din surse bugetare, la momentul scoaterii din evidenţa patrimonială”, iar la cheltuieli au fost înscrise “Cheltuieli aferente investiţiilor finanţate din surse bugetare, la momentul scoaterii din evidenţa patrimonială”, cu o valoare totală estimată de 8.885.890,43 mii lei, în scădere cu 0,68% față de preliminatul anului 2024 care a fost în valoare de 8.946.348,09 mii lei.Veniturile financiare, în valoare de 6.985 mii lei, sunt programate în scădere în anul 2025, respectiv în procent de 69,76% față de cele preliminate la data de 31.12.2024.**Cheltuielile totale** în valoare de12.056.118,96 mii lei, au fost fundamentate în funcţie de activităţile concrete din programele de achiziţii de bunuri şi servicii, pentru desfăşurarea activităţii, fundamentate pe baza posibilităţilor reale de plată a acestora, a recalculării cheltuielilor de natură salarială şi a cheltuielilor de mandat, precum și a altor cheltuieli de exploatare. Cheltuielile totale, dimensionate în functie de nivelul veniturilor totale programate a se realiza în anul 2025, sunt programate în scădere cu 3,25% faţă de cheltuielile totale preliminate în anul 2024.În structura cheltuielilor totale în valoare de 12.056.118,96 mii lei, cheltuielile din exploatare sunt în valoare de 12.055.633,96 mii lei și dețin o pondere 99,996%, iar cheltuielile financiare sunt în valoare de 485 mii lei și dețin o pondere de 0,004%.**Cheltuielile de exploatare** în anul 2025 sunt programate la valoarea de 12.055.633,96 mii lei, în scădere cu 3,24% față de cele preliminate la data de 31.12.2024. În totalul cheltuielilor din exploatare în valoare de 12.055.633,96 mii lei, cheltuielile cu bunuri și servicii, în valoare de 1.515.988,43 mii lei dețin o pondere de 12,58%, indicatorul “cheltuielile cu impozite, taxe și vărsăminte asimilate” în valoare de 182.092,62 mii lei deține o pondere de 1,51%, indicatorul “cheltuielile cu personalul” în valoare de 1.122.496,48 mii lei deține o pondere de 9,31%, iar indicatorul “alte cheltuieli de exploatare” în valoare de 9.235.056,43 mii lei deține o pondere de 76,60%. În structură, cheltuielile cu bunuri și servicii în valoare de 1.515.988,43 mii lei, au fost programate în anul 2025 în scădere cu 29,41% față de cele preliminate în anul 2024. Cheltuielile cu impozite, taxe şi vărsăminte asimilate, în valoare de 182.092,62 mii lei, au fost estimate în creștere cu 2.094,90% în anul 2025 față de cele preliminate la data de 31.12.2024, având în vedere modificările aduse prin O.U.G. nr. 21/2025 la titlul X din Legea nr. 227/2015 privind Codul fiscal.Având în vedere faptul că bugetul C.N.A.I.R. S.A. este parte componentă a bugetului general consolidat, în proiectul de buget pe anul 2025, au fost înscrise cheltuieli cu personalul în valoare de 1.122.496,48 mii lei, respectându-se astfel, plafonul nominal obligatoriu pentru cheltuielile de personal stabilit în anexa nr.1/Plafoane nominale ale cheltuielilor de personal pe anul 2025\*) din Legea nr. 8/2025 pentru aprobarea plafoanelor de indicatori specificați în cadrul fiscal-bugetar pe anul 2025, respectiv 1.175,5mil. lei, indicatorul "Alte bugete componente ale bugetului general consolidat".**Cheltuielile cu personalul** în valoare de 1.122.496,48 mii lei, sunt programate în anul 2025 în creștere cu 19,32% față de cele preliminate la data de 31.12.2024 și în creștere cu 14,74% față de valoarea aprobată în bugetul de venituri și cheltuieli aprobat conform H.G. nr. 375/11.04.2024.La stabilirea cheltuielilor cu personalul și a indicatorilor număr mediu de salariați și număr de personal prognozat la finele anului cuprinși în proiectul de buget al C.N.A.I.R. S.A. pentru anul 2025 s-au respectat prevederile O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările conform O.U.G. nr. 4/20.02.2025, respectiv articolele XXXIII-XLI prin care sunt aprobate obiectivele de politică salarială aplicabile la fundamentarea și elaborarea bugetelor de venituri și cheltuieli pe anul 2025.**Cheltuielile de natură salarială,** în valoare de 1.051.604,59 mii lei, au fost estimate în anul 2025 în creștere cu 11,85% faţă de suma aprobată în bugetul anului 2024 conform H.G. nr. 375/11.04.2024, respectiv de la suma de 940.151,25 mii lei (anul 2024) la suma 1.051.604,59 mii lei (anul 2025).Valoarea cheltuielilor de natură salarială preliminată la 31.12.2024, în sumă de 909,692.87 mii lei, nu depășește valoarea cheltuielilor de natură salarială aprobată prin bugetul de venituri și cheltuieli al anului 2024, aprobat prin H.G. nr.375/2024.La fundamentarea cheltuielilor de natură salarială, prognozate la valoarea de 1.051.604,59 mii lei, compania respectă prevederile art. XXXIII și respectiv XXXIV, alin (1) lit. a), b), d), alin. (7) și alin. (9) din O.U.G. nr. 156/2024 cu privire la majorarea cheltuielilor de natură salarială, programând majorarea acestora cu suma de 29.156,99 mii lei aferentă ocupării în anul 2025 a unui număr de 554 posturi vacante la finele anului 2024. Cheltuielile de natură salarială sunt compuse din:- Cheltuieli cu salariile, în valoare de 954.801,65 mii lei, stabilite conform drepturilor reprezentând salarii aflate în plată la data de 30 noiembrie 2024, din care:• 927.943,20 mii lei pentru personalul realizat în anul 2024 (7.185 persoane) conform art. XXXIV alin.(1) din O.U.G. nr. 156/2024; • 26.858,45 mii lei pentru posturile vacante existente la finele anului 2024 (554 persoane) conform art. XXXIV alin. 7 din O.U.G. nr. 156/2024.* Bonusuri, în valoare de 96.802,94 mii lei (în creștere cu 1,16% față de suma aprobată conform H.G. nr. 375/11.04.2024, prevăzute în sumă de 94.504,40 mii lei pentru personalul existent la finele anului precedent și 2.298,54 mii lei pentru posturile vacante care se vor ocupa în anul 2025), din care:
* 27.738,94 mii lei cheltuieli sociale, în creștere cu suma de 361,75 mii lei, cheltuielile sociale, în limita sumei obținute prin aplicarea cotei de până la 5% asupra valorii anuale a cheltuielilor efectuate cu salariile personalului;
* 62.662,24 mii lei contravaloare tichete de masă, estimate potrivit art. XL din Legea nr. 296/2023, menținute la valoarea aflată în plată conform prevederilor art. XXXIV. – (1) lit. b) din OUG nr. 156/2024. Acestea sunt în creștere față de suma aprobată în anul precedent cu 11,14%, datorită faptului că în anul 2024 au fost acordate începând cu luna iunie 2024, la valoarea prevăzută conform O.U.G. nr. 31/2024;
* 5.907,6 mii lei vouchere de vacanță, în scădere cu suma de 5.876,4 mii lei față de suma aprobată în anul precedent, calculate potrivit prevederilor art. XXXVIII din O.U.G. nr. 156/2024, în sumă de 800 lei/an/persoană.
* 494,16 mii lei alte cheltuieli conform CCM, menținute la nivelul aflat în plată în anul 2024.

Compania prevede, în cadrul altor cheltuieli cu personalul, suma de 29.471,97 mii lei pentru cheltuieli cu plăți compensatorii aferente disponibilizărilor de personal, conform prevederilor art. LXXI alin. 3 din Legea nr. 296/2023, cu modificările și completările ulterioare și suma de 1.250 mii lei aferentă drepturilor salariale cuvenite în baza unor hotărâri judecătorești. Prin H.A.G.O.A. nr. 3/11.03.2025 a fost aprobată prevederea în bugetul de venituri și cheltuieli pe anul 2025 a plăților compensatorii, astfel cum sunt prevăzute în CCM aplicabil în caz de concediere colectivă / disponibilizare a salariaților, dar nu mai mult de maximul prevăzut de Legea nr. 296/2023 (12 salarii), precum și acordarea unui ajutor de pensionare în cuantumul unui salariu de bază.Cheltuielile aferente contractului de mandat şi a altor organe de conducere şi control, comisii şi comitete, în valoare de 3.509,16 mii lei, au fost fundamentate în conformitate cu prevederile art. 37 alin. (1)- (5), art. 38. alin (1) din OUG. 109/2011, cu modificările și completările ulterioare, după cum urmează:1. pentru directorat - valoarea de 1.239,12 mii lei;
2. pentru consiliul de administraţie – valoarea de 2.270,04 mii lei.

Membrii Consiliului de Administrație ai C.N.A.I.R. S.A. au fost numiți cu mandate pe 4 ani ca urmare a parcurgerii procedurii de selecție reglementate de O.U.G. nr. 109/2011 privind guvernanța corporativă a întreprinderilor publice. De asemenea, Directorul General și Directorul Economic ai C.N.A.I.R. S.A. au fost numiți cu mandate pe 4 ani ca urmare a parcurgerii procedurii de selecție reglementate de O.U.G. nr. 109/2011. Indicatorul “Alte cheltuieli de exploatare” în valoare de 9.235.056,43 mii lei, a fost estimat în scădere cu 1,37% în anul 2025 față de valoarea preliminată la data de 31.12.2024.La cheltuieli au fost înscrise “cheltuieli aferente investiţiilor finanţate din surse bugetare, la momentul scoaterii din evidenţa patrimonială”, cu o valoare totală estimată de 8.885.890,43 mii lei, în scădere cu 0,68% față de nivelul preliminat al anului 2024 în valoare de 8.946.348,09 mii lei, în conformitate cu Decizia Curţii de Conturi nr. III/12/24.05.2013.**Cheltuielile financiare** în valoare de 485 mii lei, sunt estimate în anul 2025 în scădere cu 45,88% față de cele preliminate la data de 31.12.2024.**Rezultatul brut (profit**) în valoare de 1.752,26 mii lei, a fost estimat pentru anul 2025, în scădere cu 88,41% față de cel preliminat la data de 31.12.2024. **Repartizarea profitului net** al companiei în valoare de 733,21 mii lei, a fost efectuată în conformitate cu prevederile Ordonanței Guvernului nr. 64/2001 - privind repartizarea profitului la societăţile naţionale, companiile naţionale şi societăţile cu capital integral sau majoritar de stat, precum şi la regiile autonome cu modificările și completările ulterioare. Dividendele cuvenite bugetului de stat, în valoare de 659,89 mii lei, sunt estimate pentru anul 2025 în scădere cu 91,44% față de valoarea preliminată pentru exercițiul financiar 2024 care a fost în valoare de 7.709,71 mii lei. La determinarea dividendelor cuvenite bugetului de stat, compania urmărește repartizarea anuală a cotei de minimum 90% din profitul net realizat sub formă de dividende la bugetul de stat, potrivit Raportului privind situația macroeconomică pe anul 2025 și proiecția acesteia pe anii 2026-2028, conform precizărilor din adresa MF nr. 658779 din 01.04.2025 și Memorandumului cu tema: „Mandatarea reprezentanților statului în Adunarea generală a acționarilor/Consiliul de administrație, după caz, la societățile naționale, companiile naționale și societățile cu capital integral sau majoritar de stat, precum și la regiile autonome, în vederea luării măsurilor ce se impun pentru repartizarea unei cote de minim 90% din profitul net realizat al anului 2024 sub formă de dividende/vărsăminte la bugetul de stat”.**Sursele necesare finanțării investițiilor** în valoare de 16.883.941,50 mii lei sunt estimate pentru anul 2025 în creștere cu 3,08% față de cele preliminate la data de 31.12.2024 și sunt asigurate din: surse proprii în valoare de 92.355,38 mii lei, alocații de la buget pentru investiții în valoare de 16.680.403 mii lei (valoare în creștere cu 3,04% față de valoarea preliminată în anul 2024, din care suma de 9.373.507 mii lei este aferentă proiectelor cu finanțare din fonduri externe nerambursabile postaderare, iar suma de 6.000.000 mii lei este aferentă proiectelor cu finanțare din sumele aferente componentei de împrumut PNRR), precum și alte surse în valoare de 111.183,12 mii lei.* **Cheltuielile pentru investiții** pentru anul 2025, în valoare de 15.126.664,73 mii lei sunt estimate în scădere cu 0,34% față de valorile preliminate la data de 31.12.2024.

În ceea ce privește prevederile O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare, cu referire la dotarea cu autoturisme, compania se încadrează la excepțiile prevăzute la art. XIII alin. 3.**Indicatorii economico – financiari** cuprinși în proiectul bugetului de venituri și cheltuieli pe anul 2025, au următoarele valori:- productivitatea muncii, în unități valorice pe total personal mediu, în valoare de 1.690,88 mii lei/persoană;- câștigul mediu lunar pe salariat (lei/persoană) determinat pe baza cheltuielilor de natură salarială, în valoare de 11.971,68 lei/salariat;- numărul de personal prognozat la finele anului 2025 de 7.739 salariați este la același nivel cu numărul de personal aprobat în anul precedent, conform H.G. nr. 375/11.04.2024 și în creștere cu numărul de posturi vacante, respectiv de 554 salariați față de cel preliminat în 2024, compania fiind exceptată prin memorandum de la aplicarea prevederilor art. XXXII din Legea nr. 296/2023;- numărul mediu de salariaţi de 7.127 salariați este estimat în scădere cu 12 salariați față de cel aprobat conform H.G. nr. 375/11.04.2024;- cheltuielile totale la 1.000 lei venituri totale sunt în valoare de 999,85lei, în creștere cu 0,11% față de cele preliminate la data de 31.12.2024;- plăţile restante – compania nu programează plăţi restante la data de 31.12.2025;- creanțele restante în valoare de 1.108.840,03 mii lei, sunt estimate în scădere cu 0,20% față de cele preliminate la data de 31.12.2024;- - indicele de scădere a cheltuielilor totale în anul 2025 este de 3,25%, este mai mic decât indicele de scădere a veniturilor totale care este de 3,35%;- - rezultatul brut (profitul) în valoare de 1.752,26 mii lei, este estimat în scădere cu 88,41% față de cel preliminat la data de 31.12.2024.Proiectul bugetului de venituri și cheltuieli pe anul 2025 al Companiei Naţionale deAdministrare a Infrastructurii Rutiere - S.A. a fost supus controlului financiar de gestiune conform Hotărârii Guvernului nr. 1151/2012 pentru aprobarea normelor metodologice privind modul de organizare şi exercitare a controlului financiar de gestiune.Proiectul bugetului de venituri și cheltuieli pe anul 2025 al Companiei Naţionale deAdministrare a Infrastructurii Rutiere - S.A. a fost aprobat de către membrii Consiliului de Administrație prin Hotărârea nr. 4/08.04.2025 și de către Adunarea Generală Ordinară a Acționarilor prin Hotărârea nr. 6/14.04.2025.În conformitate cu art.6 alin. (1) din Ordonanța Guvernului nr. 26/2013, proiectul de buget de venituri şi cheltuieli pe anul 2025 a fost supus consultării Sindicatului Drumarilor “Elie Radu” sindicatul reprezentativ.Precizăm că sumele sunt actualizate conform filei de buget aprobată de ordonatorul principal de credite din cadrul Ministerului Transporturilor și Infrastructurii, transmisă Ministerului Finanțelor cu adresa nr. 962/8.868/20.03.2025 și înregistrată sub nr. 1008899/21.03.2025. |
| 1. **Alte informaţii**

În conformitate cu prevederile art. 4 alin. (1) lit. a) din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unitățile administrativ-teritoriale sunt acționari unici ori majoritari sau dețin direct ori indirect o participație majoritară, cu modificările şi completările ulterioare, bugetul de venituri și cheltuieli pe anul 2025 al Companiei Naţionale de Administrare a Infrastructurii Rutiere - S.A. urmează sa fie aprobat prin Hotărâre de Guvern. Realitatea datelor prezentate în proiectul bugetului de venituri și cheltuieli pe anul 2025, aparține organelor de conducere ale Companiei Naţionale de Administrare a Infrastructurii Rutiere - S.A., aflată sub autoritatea Ministerului Transporturilor și Infrastructurii. |
| **Secţiunea a 3-a****Impactul socio-economic al proiectului de act normativ** |
| **1. Impact macro-economic**Proiectul de act normativ nu se referă la acest subiect |
| **11. Impactul asupra mediului concurenţial şi domeniului ajutoarelor de stat:**Proiectul de act normativ nu se referă la acest subiect |
| **2. Impact asupra mediului de afaceri**Proiectul de act normativ nu se referă la acest subiect |
| **21.Impactul asupra sarcinilor administrative**Proiectul de act normativ nu se referă la acest subiect |
| **22.Impactul asupra întreprinderilor mici și mijlocii**Proiectul de act normativ nu se referă la acest subiect |
| **3. Impact social**Proiectul de act normativ nu se referă la acest subiect |
| **4. Impact asupra mediului**Proiectul de act normativ nu se referă la acest subiect |
| **5. Alte informaţii**Nu sunt. |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat.  |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:1. impozit pe profit
2. impozit pe venit

b) bugete locale1. impozit pe profit

c) bugetul asigurărilor sociale de stat:1. contribuţii de asigurări
 |  |  |  |  |  |  |
| 2. Modificări ale cheltuielilor bugetare, plus/minus, din care:a) buget de stat, din acesta:1. cheltuieli de personal
2. bunuri şi servicii

b) bugete locale:1. cheltuieli de personal
2. bunuri şi servicii

c) bugetul asigurărilor sociale de stat:1. cheltuieli de personal
2. bunuri şi servicii
 |
| 3. Impact financiar, plus/minus, din care:a)buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  |  |  |  |  |  |
| 7. Alte informaţii Nu sunt |  |
| **Secţiunea a 5-a****Efectele proiectului de act normativ asupra legislaţiei în vigoare** |
| **1. Măsuri normative necesare pentru aplicarea prevederilor proiectului de act normativ (acte normative în vigoare ce vor fi modificate sau abrogate, ca urmare a intrării în vigoare a proiectului de act normativ):***a) acte normative care se modifică sau se abrogă ca urmare a intrării în vigoare a proiectului de act normativ;**b) acte normative ce urmează a fi elaborate în vederea implementării noilor dispoziţii.*Proiectul de act normativ nu se referă la acest subiect |
| **11. Compatibilitatea proiectului de act normativ cu legislația în domeniul achizițiilor publice**Proiectul de act normativ nu se referă la acest subiect |
| **2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare:**Proiectul de act normativ nu se referă la acest subiect |
| **3. Măsuri normative necesare aplicării directe a actelor normative comunitare**Proiectul de act normativ nu se referă la acest subiect |
| **4. Hotărâri ale Curţii de Justiţie a Uniunii Europene** Proiectul de act normativ nu se referă la acest subiect |
| **5. Alte acte normative şi/sau documente internaţionale din care decurg angajamente, făcându-se referire la un anume acord, o anume rezoluţie sau recomandare internaţională ori la alt document al unei organizaţii internaţionale:**Proiectul de act normativ nu se referă la acest subiect |
| **6. Alte informaţii**Nu sunt. |
| **Secţiunea a 6-a****Consultările efectuate în vederea elaborării proiectului de act normativ** |
| **1. Informaţii privind procesul de consultare cu organizaţiile neguvernamentale, institute de cercetare şi alte organisme implicate** Proiectul de act normativ nu se referă la acest subiect |
| **2. Fundamentarea alegerii organizaţiilor cu care a avut loc consultarea precum şi a modului în care activitatea acestor organizaţii este legată de obiectul proiectului de act normativ**Proiectul de act normativ nu se referă la acest subiect. |
| **3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative**Proiectul de act normativ nu se referă la acest subiect. |
| **4. Consultările desfăşurate în cadrul consiliilor interministeriale în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Proiectul de act normativ nu se referă la acest subiect |
| **5. Informaţii privind avizarea de către:****a) Consiliul Legislativ** **b) Consiliul Suprem de Apărare a Ţării****c) Consiliul Economic şi Social****d) Consiliul Concurenţei** **e) Curtea de Conturi**Proiectul de act normativ nu se referă la acest subiect. |
| **6. Alte informaţii**Nu sunt. |
| **Secţiunea a 7-a****Activităţi de informare publică privind elaborarea** **şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Menţionăm că au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea de Guvern nr. 561/2009. |
| **2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice** Proiectul de act normativ nu se referă la acest subiect. |
| **3. Alte informații**Nu sunt |
| **Secţiunea a 8-a****Măsuri de implementare** |
| **1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente**Proiectul de act normativ nu se referă la acest subiect. |
| **2. Alte informaţii**Nu sunt. |
| Faţă de cele prezentate, a fost elaborat prezentul proiect deHotărâre de Guvern privind aprobarea bugetului de venituri şi cheltuieli pe anul 2025 al Companiei Naționale de Administrare a Infrastructurii Rutiere - S.A., aflată sub autoritatea Ministerului Transporturilor și Infrastructurii, pe care îl supunem Guvernului spre adoptare. **MINISTRUL TRANSPORTURILOR ȘI INFRASTRUCTURII**  **SORIN MIHAI GRINDEANU**  **AVIZĂM:** **VICEPRIM – MINISTRU** **MARIAN NEACȘU** **VICEPRIM – MINISTRU MINISTRUL MUNCII, FAMILIEI, TINERETULUI MINISTRUL FINANȚELOR ȘI SOLIDARITĂȚII SOCIALE** **TÁNCZOS BARNA SIMONA BUCURA - OPRESCU**  |

**SECRETAR DE STAT,**

 **IONEL SCRIOȘTEANU**

 **SECRETAR GENERAL,**

 **MARIANA IONIȚĂ**

 **SECRETAR GENERAL ADJUNCT,**

 **ADRIAN DANIEL GĂVRUȚA**

**DIRECŢIA JURIDICĂ**

 **DIRECTOR,**

 **MARIUS TOADER**

**DIRECȚIA AUTORIZAȚII DE CONSTRUIRE, REGLEMENTĂRI TEHNICE ȘI MEDIU**

**DIRECTOR,**

 **GABRIELA MURGEANU**

**DIRECŢIA TRANSPORT RUTIER**

**DIRECTOR,**

**ADRIANA KALAPIS**

**DIRECŢIA ECONOMICĂ**

**DIRECTOR,**

**LAURA GÎRLĂ**

**DIRECȚIA GUVERNANȚĂ CORPORATIVĂ**

**DIRECTOR,**

**VALENTIN PURCĂREAȚĂ**